Φενέρμπαχτσε (καλαθοσφαίριση ανδρών)

Η **Φενέρμπαχτσε** (τουρκικά: *Fenerbahçe*) είναι τουρκικός επαγγελματικός σύλλογος καλαθοσφαίρισης, που εδρεύει στην περιοχή Καντίκιοϊ της Κωνσταντινούπολης. Από το 2006 έως και το 2015, ήταν γνωστή με τη διακριτική της ονομασία *Φενέρμπαχτσε Ούλκερ* (*Fenerbahçe Ülker*) λόγω της χορηγίας της από τη βιομηχανία τροφίμων Ülker. Από το 2017 έως και το 2018, ήταν γνωστή ως *Φενέρμπαχτσε Ντογούς* (*Fenerbahçe Doğuş*) λόγω χορηγίας. Η έδρα της είναι η Αρένα Ούλκερ Σπορτς.

## Ιστορία
Το τμήμα καλαθοσφαίρισης ανδρών της Φενέρμπαχτσε ιδρύθηκε το 1913 και σημείωσε σημαντική επιτυχία, από τον ερχομό του αθλήματος στην Τουρκία. Η Φενερμπαχτσέ κέρδισε τίτλους σε εθνικό επίπεδο το 1957, το 1959 και το 1965, λίγο πριν από την ίδρυση της Τουρκικής Λίγκας το 1966 και πήρε μέρος στην Ευρωλίγκα το 1960 και το 1966. Οι οπαδοί της χρειάστηκε να περιμένουν μέχρι το 1991 για άλλο ένα τίτλο, όταν ο Λεβέντ Τοπσακάλ, ο Λάρρυ, ο Ρότσαρντ και ο προπονητής Τσετίν Γιλμάζ οδήγησαν τη Φενέρμπαχτσε στην κατάκτηση του Τουρκικού Πρωταθλήματος υπερισχύοντας της Τόφας.

Η Φενέρμπαχτσε επέστρεψε στην Ευρωλίγκα το 1992, αλλά έχασε στον προκριματικό γύρο. Ήταν φιναλίστ στον τελικό του Τουρκικού Πρωταθλήματος το 1992, το 1993 και το 1995, αλλά δεν μπορούσε να βρει έναν τρόπο να κερδίσει το πρωτάθλημα για κάποιο χρονικό διάστημα. Η τρίτη θέση κατά την περίοδο 1997–98 επέτρεψε στην ομάδα να επιστρέψει στην Ευρωλίγκα και με παίκτες όπως ο Μαχμούντ Αμπντούλ-Ραούφ, ο Μάρκο Μίλιτς, ο Ζαν Ταμπάκ, ο Ιμπραήμ Κουτλουάι και προς το τέλος ο Κόνραντ ΜακΡέι. Η Φενέρμπαχτσε προχώρησε στα πλέι-οφ, χάνοντας από τη Ρεάλ Μαδρίτης. Ο σύλλογος έφτασε στα προημιτελικά του Κυπέλλου Κόρατς το 1996 και το 2001, ενώ τερμάτισε τέταρτη στο FIBA ​​Europe League το 2005. Το καλοκαίρι του 2006 η ομάδα συγχωνεύτηκε με την Ούλκερσπορ σχηματίζοντας την «Φενέρμπαχτσε Ούλκερ». Μετά τη συγχώνευση, η Φενέρμπαχτσε κυριάρχησε στο πρωτάθλημα και κατέκτησε το πρωτάθλημα δύο συνεχόμενες φορές. Την επόμενη περίοδο, έχασε στον τελικό των πλέι-οφ από την Εφές Πίλσεν, ενώ την περίοδο 2009–10 στέφθηκε και πάλι πρωταθλήτρια, επικρατώντας αυτή τη φορά στους τελικούς εναντίον της Εφές Πίλσεν.

Η Φενερμπαχτσέ Ούλκερ ενισχύθηκε μεταγραφικά την περίοδο 2010–11 με πέντε νέες προσθήκες: Ενγκίν Ατσούρ, Σαρούνας Γιασικέβιτσιους, Μάρκο Τόμας, Καγιά Πεκέρ και Ντάριους Λαβρίνοβιτς, συμπεριλαμβανομένων των Μπόγιαν Μπογκντάνοβιτς, Κέρτις Τζέρελς, Τζέιμς Γκιστ, Χακάν Ντεμιρέλ και τελευταίο τον Θάμπο Σεφολόσα από το ΝΒΑ. Με προπονητή τον Νέβεν Σπάχια, η Φενέρμπαχτσε Ούλκερ στέφθηκε και πάλι πρωταθλήτρια. Έπειτα από δύο απογοητευτικές περιόδους, τις τύχες της ομάδας ανέλαβε ως προπονητής ο Ζέλικο Ομπράντοβιτς, ενώ το ρόστερ ενισχύθηκε με τους Λίνας Κλέιζα από τους Ράπτορς, τον πολλά υποσχόμενο Νεμάνια Μπιέλιτσα, τον Λούκα Ζόριτς, τον Τούρκο με πολλές προοπτικές Κενάν Σιπαχί και τον Μελίχ Μαχμούτογλου. Η Φενέρμπαχτσε Ούλκερ στέφθηκε πρωταθλήτρια και πάλι επικρατώντας της αντιπάλου της Γαλατασαράι στους τελικούς των πλέι-οφ. Το 2016 έφτασε μέχρι τον τελικό της Ευρωλίγκα αλλά ηττήθηκε από την ΤΣΣΚΑ Μόσχας στην παράταση με 101-96. Στην Τουρκία κατέκτησε το πρωτάθλημα κόντρα στην Ανατολού Εφές. Το 2017 στο Final 4 της Κωνσταντινούπολης η Φενέρ σήκωσε το πρώτο τρόπαιο της Ευρωλίγκα, νικώντας στον τελικό τον Ολυμπιακό με 80–64. Επίσης κατέκτησε και το πρωτάθλημα Τουρκίας νικώντας στη σειρά των τελικών την Μπεσίκτας με 4–0. Το 2018 κατέκτησε για ένατη φορά το πρωτάθλημα Τουρκίας νικώντας την Τόφας με 4-1 στη σειρά των τελικών. Στην Ευρωλίγκα έφτασε μέχρι τον τελικό της διοργάνωσης όπου ηττήθηκε από την Ρεάλ Μαδρίτης.

Το καλοκαίρι του 2020, ο Ζέλιμιρ Ομπράντοβιτς, μετά από επτά χρόνια παρουσίας, ανακοίνωσε επισήμως τη λύση τη συνεργασίας του με την ομάδα. Τεχνικός των Τούρκων τη σεζόν 2020–21 ήταν ο Ιγκόρ Κοκόσκοφ. Στις 31 Ιουλίου 2021, ανακοινώθηκε ως προπονητής ο Αλεξάντερ Τζόρτζεβιτς, με τον οποίο η ομάδα στις 13 Ιουνίου 2022, κατέκτησε στο Πρωτάθλημα Τουρκίας, αφού η Φενέρ κέρδισε την Εφές στη σειρά των τελικών με 3–1. Στις 13 Ιουνίου 2024, κέρδισε το Πρωτάθλημα Τουρκίας, αφού η Φενέρ κέρδισε την Εφές στη σειρά των τελικών με 3–1, έχοντας ως προπονητή τον Σαρούνας Γιασικέβιτσιους.

Τον Μάιο του 2025 η Φενέρμπαχτσε προκρίθηκε για 4η φορά στον τελικό της Ευρωλίγκα, νικώντας τον Παναθηναϊκό με σκορ 82–76. Στις 25 του ίδιου μήνα, νικώντας στον τελικό της διοργάνωσης την Μονακό με 81–70, κατέκτησε το δεύτερο τρόπαιο της ιστορίας της. Στις 24 Σεπτεμβρίου 2025, νίκησε με 85-83 την Μπεσίκτας και κατέκτησε το Σούπερ Καπ της Τουρκίας για όγδοη φορά στην ιστορία της. Στις 22 Φεβρουαρίου 2026, κατέκτησε το Κύπελλο Τουρκίας για δέκατη φορά στην ιστορία της, νικώντας την Μπεσίκτας 91–74 στον τελικό.

## Ρόστερ
### Σύνθεση

### Διάγραμμα ομάδας

## Ονομασίες
Η Φενέρμπαχτε έχει αλλάξει κατά καιρούς την ονομασία της με βάση τον εκάστοτε χορηγό.
*1913–2006: Fenerbahçe
*2006–2015: Fenerbahçe Ülker
*2015–2017: Fenerbahçe
*2017–2018: Fenerbahçe Doğuş
*2018–τώρα: Fenerbahçe Beko

### Αποσυρθέντες αριθμοί

## Τίτλοι
* Ευρωλίγκα **(2)**: 2017, 2025
* Πρωτάθλημα Τουρκίας **(15)**:  1957, 1959, 1965, 1991, 2007, 2008, 2010, 2011, 2014, 2016, 2017, 2018, 2022, 2024, 2025
* Κύπελλο Τουρκίας **(10)**: 1967, 2010, 2011, 2013, 2016, 2019, 2020, 2024, 2025, 2026
* Σούπερ Καπ Τουρκίας **(8)**: 1990, 1991, 1994, 2007, 2013, 2016, 2017, 2025

## Παραπομπές


## Εξωτερικοί σύνδεσμοι
* 

Κατηγορία:Φενερμπαχτσέ Σπορ Κουλουμπού
Κατηγορία:Τουρκικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1913
Κατηγορία:Σύλλογοι της Ευρωλίγκα ανδρών